Românii sunt cei mai mari consumatori de pâine din UE, mai puțin premierul.
România este cel mai mare consumator de pâine din Uniunea Europeană. La noi, preţul pâinii este aproape la jumătatea mediei europene, mai exact la 56%, arată datele publicate Eurostat. Cea mai scumpă pâine din Uniunea Europeană este în Danemarca.
Întrebat recent cât costă o pâine, în contextul creşterilor accelerate de preţuri din ultima vreme, premierul Florin Cîţu a răspuns că nu ştie, argumentul său fiind că nu mănâncă pâine.România este, însă, cel mai mare consumator de pâine din Uniunea Europeană: consumul mediu/cap de locuitor este de peste 90 de kilograme de pâine în ultimii 5 ani.De asemenea, fabricarea pâinii a fost cea mai mare piaţă din industria alimentară din 2020, arată datele publicate de Institutul Naţional de Statistică (INS): sunt peste 6.500 de companii care produc pâine şi prăjituri, iar cifra lor de afaceri totală a ajuns la 7 miliarde lei în 2020.Mai mult industria pâinii este cel mai mare angajator din industria alimentară, cu 50.000 de locuri de muncă susţinute.Preţul pâinii se situează în România aproape la jumătatea mediei europene, mai exact la 56%, arată datele publicate vineri de Eurostat, Biroul European de Statistică.Cea mai scumpă pâine din Uniunea Europeană este în Danemarca, în vreme ce în Bulgaria şi Polonia preţul pâinii este la sub 70% din media europeană.